sinarproject/legisdata huggingface dataset:
Pertanyaan 152: KADAR KUTIPAN HASIL NEGERI
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN JAMALIAH BINTI JAMALUDDIN (N36 BANDAR UTAMA)
Jawapan oleh: Y.A.B. Dato' Menteri Besar

Y.B. PUAN JAMALIAH BINTI JAMALUDDIN

Apakah hasil-hasil utama Kerajaan Negeri yang terjejas sepanjang tempoh pandemik Covid-19 ini?

Apakah anggaran kerugian hasil Kerajaan Negeri pada tahun ini, sejak bermulanya penyebaran Covid-19 di Selangor sehingga hujung tahun nanti?

Y.A.B. Dato' Menteri Besar

a) Saya ingin menjawab soalan yang dikemukakan oleh YB Bandar Utama [Soalan 152(a)], YB Sungai Burong [Soalan 255(a)], YB Bukit Gasing [Soalan 262(a)] dan YB Semenyih [Soalan 290(a)] yang bertanyakan soalan berkaitan kesan wabak Covid-19 terhadap kutipan hasil Kerajaan Negeri.

Tidak dinafikan, Pandemik Covid19 akan memberi kesan kepada Kedudukan dan Prestasi Kewangan Kerajaan Negeri pada tahun ini. Namun begitu, amalan perbelanjaan berhemah Kerajaan Negeri serta usaha mendapatkan hasil yang berterusan berupaya menangani kesan ini tanpa mengabaikan peranan Kerajaan Negeri dalam membantu rakyat Selangor yang menghadapi kesukaran dalam menghadapi situasi yang mencabar ini.

Status pendapatan Kerajaan Negeri sehingga 30 Jun 2020 secara keseluruhannya adalah sebanyak RM1,527.61 juta atau 69.44 peratus daripada anggaran hasil RM2.2 bilion. Daripada hasil keseluruhan ini, kutipan Hasil Cukai adalah sebanyak RM416.67 juta atau 60.08 peratus. Kutipan Hasil Bukan Cukai adalah sebanyak RM897.35 juta atau 70.71 peratus. Manakala, Terimaan Bukan Hasil adalah sebanyak RM213.58 juta atau 90.01 peratus.

b) Kerajaan Negeri telah membuat semakan dan menjangkakan hasil yang dapat dikutip sehingga 31 Disember 2020 adalah sebanyak RM1.997 bilion berbanding dengan unjuran asal tahun 2020 yang berjumlah RM2.2 bilion, iaitu unjuran penurunan sebanyak RM202.52 juta atau 9.21%.

Jadual 1 : Unjuran Hasil Dijangka Kutip Berbanding Unjuran Asal Tahun 2020

UNJURAN ASAL 2020 RM UNJURAN DISEMAK 2020 RM RM % 2,200,000,000.00 1,997,485,000.00 -202,515,000.00 -9.21

UNJURAN PENURUNAN